Barack Obama
Alitangaza kusimama kuchaguliwa kama rais wa Marekani mwezi Februari, mwaka 2007. Baada ya kampeni kali katika uteuzi wa chama cha Democratic Party dhidi ya Hillary Clinton, aliteuliwa kama mgombea urais kwa tiketi ya chama hicho. Katika uchaguzi wa urais wa Marekani wa 2008, alimshinda John McCain, aliyekuwa ameteuliwa na chama cha Republican Party, akaapishwa kama rais tarehe 20 Januari 2009.
Uchaguzi wa Rais wa Marekani, 1860
Uchaguzi wa Rais wa Marekani, mwaka wa 1860 ulikuwa wa 19 katika historia ya Marekani. Ukafanywa Jumanne tarehe 6 Novemba. Upande wa "Republican Party", Abraham Lincoln (pamoja na kaimu wake Hannibal Hamlin) aliwashinda mgombea wa "Democratic Party" wa Kusini John Breckinridge (pamoja na kaimu wake Joseph Lane), mgombea wa "Democrats" wa Kaskazini Stephen Douglas (pamoja na kaimu wake Herschel Johnson) na mgombea wa "Constitutional Union" John Bell (pamoja na kaimu wake Edward Everett).